Владимир Гојковић, Никола Јановић, Борис Злоковић, Предраг Јокић и Здравко Радић одлучили су да убудуће наступају за репрезентацију Црне Горе. Пропустили су Свјетску лигу 2006, Европско првенство 2006. и Свјетско првенство 2007. тако да је прво такмичење на којем су бранили боје тек створеног државног тима - Свјетска лига 2007. У квалификационој групи је освојено друго мјесто - иза Србије - а Гојковић се, сасвим очекивано, профилисао као један од кључних играча свог тима.